गुवाहाटी , मार्च 18 : फैगौ लख सभा बिसायखथिनि गिबि खोन्दोआव 11 एप्रिल 2019 अक्ट'खालि खुंफुंजानो लागा भट होनाय हाबाफारिनि थाखाय दिनै ( 18 मार्च 2019 ) आव आबुं मिथिसार बिलाइखौ फोसावनानै होगोन । खौरां मोन्नाय बादिब्ला 25 मार्च 2019 आक्ट'आनो बिसायखथिआव बिजाथिनि मुं थिसन्नायनि जोबथा सम आरो बिजाथिनि फोरमानबिलाइफोरखौ फैगौ 26 मार्च 2019 अक्ट'आव नायबिजिरगोन । 28 मार्च 2019 अक्ट'सिम बिजाथि थिसन्नायखौ बोखांना लाफिननो हागोन आरो गिबि खोन्दोनि भट होनाया फैगौ 11 एप्रिल 2019 अक्ट' आव खुंफुंजागोन । भट होनायनि जौखोन्दो सान्नाय आरो बिसायखथिनि फिथायखौ फैगौ मेइ दाननि 23 अक्ट'आव फोसावगोन । 11 एप्रिल 2019 अक्ट'कालि हादोरसानि गासै मोन 5 पारलियामेन्टारि बियाबफोराव खुंफुंगोन फारियै - डिब्रुगड़ , जरहात , लक्किमपुर , कलियाबर आरो तेजपुर । 
लख सभा बिसायखथिनि गिबि खोन्दोनि मिथिसार बिलाइखौ दिनै फोसावगोन